**Telki Község Önkormányzata Képviselő-testületének .../.... (...) önkormányzati rendelete**

**a telekadóról**

Telki község Önkormányzatának képviselő-testülete a helyi adókról szóló 1990.évi C. törvény 1. § (1) bekezdésében kapott felhatalmazás alapján, az Alaptörvény 32.cikk (1) bekezdésnek a) és h) pontjaiban, valamint a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 13. pontjában kapott feladatkörben eljárva a telekadóról az alábbi rendeletet ( továbbiakban: rendelet ) alkotja:

**Általános rendelkezések**

**1. §**

(1) A rendelet hatálya Telki Község közigazgatási területének egészére terjed ki.

(2) A rendeletben nem szabályozott kérdésekben az adózás rendjéről szóló 2017. évi CL. törvény (továbbiakban: Art.), a helyi adókról szóló 1990. évi C. törvény (továbbiakban: Htv.) valamint a kapcsolódó anyagi és eljárásjogi szabályokban foglaltak az irányadóak.

**Adókötelezettség**

**2. §**

Adóköteles az önkormányzat illetékességi területén lévő telek (továbbiakban: telek).

**Az adó alanya**

**3. §**

A telekadó alanya a Htv. 18. §. -a szerinti tulajdonos (a továbbiakban: adózó )

**Az adó alapja**

**4. §**

A telekadó alapja a telek négyzetméterben számított területe.

**Adómentesség**

**5. §**

(1) Mentes a telekadó alól a Htv. 19. §-ában foglalt telek.

(2) Mentes a telekadó alól az ingatlan-nyilvántartásban kivett magánútként feltüntetett terület.

**Az adó mértéke**

**6. §**

(1) A képviselő-testület a belterületi telkek telekadó mértéke szerint két övezetet alakít ki. Az övezeteket jelen rendelet 1. melléklete tartalmazza.

(2) A telekadó mértéke

*a)* Külterületi telek esetében: 0 Ft/m2/év

*b)* Belterületi épülettel be nem épített telek esetében a telekadó mértéke

*ba)* I. övezetben: 150.- Ft/m2/év

*bb)* II. övezetben: 220.- Ft/m2/év

*c)* Belterületi épülettel beépített telek esetében a 2000 m2-t meg nem haladó telek után a telekadó évi mértéke

*ca)* I. övezetben 0 .- Ft/m2/év

*cb)* II. övezetben 0.- Ft/m2/év

*d)* Belterületi épülettel beépített telek esetében a 2000 m2-t meghaladó területű adóköteles telek 2000 m2 feletti része után a telekadó évi mértéke

*da)* I. övezetben 150.- Ft/m2/év

*db)* II. övezetben 220.- Ft/m2/év

*e)* A Helyi Építési Szabályzási Tervben meghatározott Különleges területek közül a (K-Kfr) Kutatás-Fejlesztés és rekreáció övezetbe tartozó belterületi épülettel beépített telek esetében a 2000 m2-t meghaladó területű adóköteles telek 2000 m2 feletti része után a telekadó évi mértéke

*ea)* I. övezetben 0.- Ft/m2/év

*eb)* II. övezetben 0.- Ft/m2/év

**Az adófizetésre vonatkozó rendelkezések**

**7. §**

Telki illetékességi területén lévő telkek után a telekadót az Art. által meghatározott módon és határidőben a Telki Önkormányzatának Telekadó számlájára (11742348-15441881-02510000) kell teljesíteni.

**Záró rendelkezések**

**8. §**

Hatályát veszti a Telki Község Önkormányzat képviselő-testület 3/2016.(II.25. ) önkormányzati rendelete a telekadóról szóló 3/2016 (II.25.) önkormányzati rendelet.

**9. §**

Ez a rendelet 2023. január 1-jén lép hatályba.

*1. melléklet*

1. számú övezet: Áfonya köz, Áfonya utca, Akácos út, Alsó Orgona utca, Anna-laki út, Árnyas köz, Árnyas út, Árnyas utca, Árok utca, Barka köz, Barka utca, Berkenye köz, Berkenye utca, Boróka köz, Boróka utca, Budajenői út, Búzavirág utca, Cinege utca, Csipke köz, Csipke utca, Dombhát utca, Erdő sor, Erdő utca, Fenyves utca, Forrás utca, Fő utca, Gábor Áron köz, Gábor Áron utca, Galagonya köz, Galagonya utca, Gyöngy köz, Gyöngy utca, Gyöngyvirág utca, Harangvirág utca, Hársfa utca, Hóvirág köz, Hóvirág sor, Hóvirág utca, Juharfa utca, Kabóca utca, Kamilla köz, Kamilla utca, Kilátó köz, Kórház fasor páratlan oldal, Kökörcsin utca, Kőrisfa köz, Kőrisfa utca, Legelődombi út, Lejtő utca, Levendula köz, Levendula utca, Mandula köz, Margaréta utca, Moha köz, Mókus utca, Muskátli utca, Napsugár út páratlan oldal, Nárcisz köz, Nárcisz utca, Nefelejcs utca, Nyírfa köz, Nyírfa utca, Nyúl utca, Orgona köz, Orgona utca, Öregdűlő köz, Öreghegyi út, , Őszapó köz, Őzike utca, Petőfi Sándor utca, Pipacs köz, Pipacs utca, Rákóczi utca, Repkény utca, Rozmaring utca, Rózsa utca, Sármány utca, Sün utca, Szabó-tanya, Szajkó utca, Szarvas utca, Szegfű köz, Szegfű utca, Szellő utca, Szilfa utca, Szőlő sor, Tengelice utca, Tölgyfa köz, Tölgyfa utca, Tulipán utca, Vadrózsa utca, Villám utca, Völgy utca, Zápor utca, Zöldike utca, Zúzmara utca

2. **számú övezet**: Alsóvölgy utca, Darázs utca, Futrinka utca, Kórház fasor páros oldal, Napsugár utca páros oldal, Pillangó utca, Tücsök utca